Jegyzőkönyv
  

Készült: 2013. április 11-én a Polgármesteri Hivatal tanácstermében a Képviselő-testület nyilvános, rendkívüli ülésén.

Jelen vannak: Németh László polgármester

                       Kovács Lászlóné

                       Milon László



Varga Attila

                       Boskóné Dr Tabányi Annamária jegyző

                                    

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 9 órakor.

Javaslatot tesz az ülés napirendjére.
A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
112/2013.(02.26.) határozata
Napirend elfogadása
Kunpeszér Község Önkormányzat Képviselő-testülete 2013. április 11. napján megtartott ülésének napirendjét a következők szerint határozza meg: 
1./NKA pályázat benyújtása

Előadó: polgármester

1.Napirendi pont tárgyalása
NKA pályázat benyújtása

Előadó: polgármester

A polgármester elmondja, a Megyei Könyvtár összeállította a pályázatot, melynek alapján az önerő eltér a 101/2013.(III.27.) sz. határozatban elfogadott 242.372,- Ft-tól, a pontos számítások szerint az  250.452,- Ft. Kéri ennek megfelelően a pályázat benyújtásáról, az önerő előbbiek szerinti vállalásáról és a 62 m2-es bővítésről a döntést.
A Képviselő-testület 4 igen szavazattal az alábbi határozatot hozta:
Kunpeszér Község Önkormányzat Képviselő-testületének
113/2013.(04.11) Kt. számú határozat:

Nemzeti Kulturális Alap Közgyűjtemények Kollégium 3505. altéma kódszámú „Szakmai eszközfejlesztés, korszerűsítés támogatása” elnevezésű pályázat benyújtása

1. A képviselő testület úgy határozott, hogy az önkormányzat által fenntartott könyvtár nyilvános szolgáltatási tereiben elhelyezett új bútorok, kiegészítő berendezések beszerzésére pályázatot nyújt be a Közgyűjteményi Kollégiumhoz.

2. A pályázathoz szükséges 10%-os önerőt a 2013 évi költségvetés tartaléka terhére biztosítja. A pályázatban szereplő nevezési díjat, bruttó 5.000 Ft-ot a pályázat feladása előtt befizeti.

3. A képviselő testület nyilatkozik, hogy a „Szakmai eszközfejlesztés, korszerűsítés” pályázat keretében beszerzett bútorokat, kiegészítő berendezéseket a község könyvtárában helyezi el, azokat leltárba veszi.

4. A képviselő testület nyilatkozik, hogy a „Szakmai eszközfejlesztés, korszerűsítés” pályázathoz a szükséges épület-felújítást, könyvtári nyilvános szolgáltató tér bővítését 2013-ban elvégzi. A könyvtár nyilvános szolgálati területét növeli

5. A képviselő testület megbízza a polgármestert a pályázat benyújtásával.

Határidő: azonnal

Felelős: polgármester

A határozatról értesülnek:

· Nemzeti Kulturális Alap Közgyűjtemények Kollégium
· a Kunadacsi Közös Önkormányzati Hivatal gazdálkodási csoportja

Mivel az ülésnek több napirendje, kérdés és hozzászólás nem volt, a polgármester azt 9 óra 20 perckor bezárta.

 

Km.f.

 


Németh László                             

       Boskóné Dr. Tabányi Annamária


polgármester                              



aljegyző
